Adrenalin 2: Yüksək gərginlik

Adrenalin 2: Yüksək gərginlik () — 8 may 2009-cu ildə yayımlanan, baş rollarında Ceyson Steytem və Emi Smartın oynadığı, rejissoru və ssenaristi isə Mark Neveldayn və Brayan Teylor olan döyüş filmidir.

 Süjet xətti 

İlk filmin bitdiyi yerdən davam edən "Adrenalin 2" Çevin Los-Anceles küçələrində ölümcül tullanışdan xilas olması və daha sonra məxfi bir Çin mafiyası tərəfindən qaçırılması ilə başlayır. Üç aydan sonra isə Çev gözlərini açır və bu zaman məlum olur ki, onun demək olar ki, ölümsüz olan ürəyi cərrahi yolla çıxarılmış və onun yerinə isə işləməsi üçün müntəzəm olaraq elektrik qüvvəsinə ehtiyacı olan batareya ilə işləyən cihaz yerləşdirilmişdir. Onu əsir saxlayanlardan təhlükəli bir formada qaçmağı bacaran Çev yenidən problemlərin içinə düşür. Bu dəfə isə o, xarizmatik meksikalı quldur dəstəsinin lideri olan El Hurondan və əslən Çindən olan bir cinayət təşkilatının rəhbəri 100 yaşlı Poon Donqdan qaçır. Tibbi yardım üçün yenidən Doktor Maylza müraciət edən Çev bu dəfə isə dostu Kaylonun əkiz qardaşı olan Veneradan da dəstək alır. Artıq nə etdiyini bilən sevgilisi Yevaya qovuşan Çev əsl ürəyini tapmaq və onu oğurlayanlardan qisas almaq qərarına gəlir. Beləliklə, o, sağ qalmaq üçün hər şeyin edilə biləcəyi Los-Anceles şəhərində yenidən maraqlı macəralara başlayır. Filmin axırında isə elektrik dirəklərindən dəstək alaraq yanmağa başlayan Çevin ürəyini həkimi yerinə qoyarkən onun öldüyü zənn edilsə də birinci filmdəki kimi yenidən gözlərini qırpır.

 Aktyorlar 

 Ceyson Steytem - Çev Çelios
 Emi Smart - Yeve Laydon
 Efren Ramirez - Venera
 Duayt Yoakam - Doc Miles
 Reno Vilson – Orlando
 Klifton Kollins, Jr. - El Huron
 Bai Linq - Ria
 Art Hsu - Conni Vanq
 Devid Karradin - Poon Donq
 Ron Ceremi - özü (kameoda)

 İstinadlar 

Kateqoriya:2000-ci illərin ingilis dilli filmləri
Kateqoriya:ABŞ-nin sikvel filmləri
Kateqoriya:Los-Ancelesdə çəkilmiş filmlər
Kateqoriya:2000-ci illərin döyüş filmləri
Kateqoriya:2000-ci illərin triller filmləri
Kateqoriya:Qətl haqqında filmlər
Kateqoriya:2009-cu ilin filmləri
Kateqoriya:2009-cu ilin ABŞ filmləri
Kateqoriya:ABŞ-nin detektiv filmləri
Kateqoriya:ABŞ-nin döyüş triller filmləri